stanford-oval/wikipedia huggingface dataset:
כריס אנג'ל

| --- | --- |

 לידה:  19 בדצמבר 1967 (בן 56) לונג איילנד, ניו יורק
 שם לידה:  Christopher Nicholas Sarantakos 
 מדינה:  ארצות הברית
 מקום מגורים:  לאס וגאס 
 השכלה:  תיכון איסט מדו 
 תקופת הפעילות:  מ-1994 
 מקצוע:  מוזיקאי, מנטליסט, מהפנט, שחקן, פעלולן
 בן או בת זוג:  הולי מדיסון 
 פרסים והוקרה:  כוכב בשדרת הכוכבים בהוליווד (20 ביולי 2017) 
 האתר של כריס אנג'ל
 
כריסטופר ניקולס סאראנטקוס (באנגלית: Christopher Nicholas Sarantakos, נולד ב-19 בדצמבר 1967), הידוע בשם הבמה כריס אנג'ל הוא מוזיקאי, קוסם, מנטליסט, מהפנט, שחקן, פעלולן אמריקני המוכר בעיקר בזכות מופעו הטלוויזיוני כריס אנג'ל מיינדפריק.
ראשית דרכו

כריס אנג'ל נולד וגדל בלונג איילנד, ניו יורק לג'ון ודימיטרה סאראנטקוס ולו שני אחים בשם קוסטה וג'יי.די. הוא ממוצא יווני. אביו, שמת ממחלת הסרטן, היה להשראה עצומה לכריס. על-פי ראיון שנערך עם לארי קינג לפני ליל כל הקדושים ב-2007 סיפר כי בילדותו שימש כעוזר כומר בכנסייה האורתודוקסית היוונית, וכי עדיין חש זיקה עזה לדת.
אנג'ל גדל עם אהבה למוזיקה וכבר בגיל שש גילה עניין בתחום הקוסמות, כאשר דודתו חשפה בפניו לראשונה טריק קסמים. אחד הקוסמים שהשפיעו רבות על כריס היה הארי הודיני, ומרבית מהופעותיו כיום עושות לו מחווה. כנער מתבגר נהג להופיע אנג'ל במסיבות, מועדוני לילה ובאירועים משפחתיים.
אנג'ל מנגן בלהקת רוק תעשייתי בשם "אנג'לדסט" עם חברו קלייטון סקוט, שהפיק חיבר ועזר בעיבוד הפסקול לסדרת "מיינדפריק".
בין השנים 2001–2006 היה כריס נשוי לשחקנית ג'ואן וינקהרט.
קריירת קוסמות

אנג'ל יצא במופע "עולם האשליות" במדיסון סקוור גארדן ב-1998, ובעקבותיו יצא במופע אוף ברודוויי בשם "כריס אנג'ל מיינדפריק" שרץ בכיכר טיימס עד ה-6 בינואר 2003 עם למעלה מ-600 הופעות, מופע אותו יצר, הפיק, ערך וביים. כריס התארח בהפקות טלוויזיוניות רבות ביניהם "מדע הקסם", "על-טבעי" ועוד.
כריס הפך לקוסם היחיד שזכה פעמיים (2001 ו-2004) בפרס מרלין של איגוד הקוסמים הבינלאומי, שציין את האמנים זיגפריד ורוי כאמנים המשפיעים ביותר של העשור, ואמנים כאנג'ל, דייוויד קופרפילד ודייוויד בליין כמשפיעים ביותר ב-25 שנים האחרונות. כריס גם זכה בפרס קוסם השנה ב-2005 לאקדמיה לאומנות הקסם.
במהלך הקריירה הספיק כריס לחשוף כמה וכמה טריקים בפני הצופים בבית, אם כי הביצוע היה פשטני למדי ואשר לא נועד לחשוף את סודותיו הגדולים. כריס דן בחייו האישיים והמקצועיים בספרו "מיינדפריק: סודות נחשפים" שראה אור ב-24 באפריל 2007 והפך לרב-מכר בלוס אנג'לס טיימס.
בשנת 2007 רשת NBC החתימה את אנג'ל כשופט לצד אורי גלר בגרסתה האמריקאית לתוכנית הטלוויזיה הישראלית "היורש" ("Phenomenon"), שבה מחפשים אחר המנטליסט הבא.
אנג'ל מופיע במופע אשליות של קרקס השמש שייקרא "Criss Angel: Believe" המופק במלון לוקסור, לאס וגאס, כאשר תאריך התחיל באוקטובר 2008. לאחרונה יצא כריס בהצהרה כי המופע מתוכנן לרוץ כעשר שנים עם 4,600 מופעים ואופציה להארכת החוזה לחמש שנים נוספות.
כריס אנג'ל מיינדפריק

כריס אנג'ל הוא כוכב ויוצר הסדרה כריס אנג'ל מיינדפריק מבית רשת הטלוויזיה A&E נטוורק. שתי העונות הראשונות צולמו במלון האלאדין שבלאס וגאס, והעונה השלישית במלון לוקסור. נכון ל-2009, לסדרה קיימות חמש עונות.
בתוכניתו, שהחלה ב-20 ביולי 2005, הפגין כריס יכולות רבות ביניהן הליכה על פני המים, ריחוף מעל המלון לוקסור, ריחוף בין שני בניינים, ביתור לשניים לעיני קהל, הישרדות מפיצוץ כשהוא כלוא בארגז חומר נפץ, היחלצות בעודו נקבר חי, היחלצות מחבית נפט מגובה רב וכיוצא בזה.
במהלך צילומים של העונה השלישית, כריס פצע את צווארו כשהוא מנסה להימלט מרכב להעברת אסירים בטרם הרכב יושלך מצוק. הפקת הסדרה הופסקה לשבועיים ימים בעוד כריס מחלים מהפציעה. בעונה הרביעית כריס נפצע בידו לאחר שניסה לתפוס מסמר שנורה מאקדח מסמרים.
מוזיקה

את כלל האלבומים הוציא כריס לאור באופן עצמאי, בחסות חברת התקליטים APITRAG.
דיסקוגרפיה
1998 - Musical Conjurings from the World of Illusion (להקת אנג'לדאסט)
2000 - System 1 in the Trilogy
2000 - System 2 in the Trilogy
2000 - System 3 in the Trilogy
2002 - Mindfreak, פסקול לעונה הראשונה של התוכנית "כריס אנג'ל מיינדפריק"
2003 - Supernatural
2006 - Criss Angel Mindfreak, פסקול לעונה השנייה של התוכנית "כריס אנג'ל מיינדפריק"
ראו גם

אורי גלר מחפש את היורש - הגרסה הישראלית ל-"Phenomenon" האמריקני.
הערות שוליים

↑  Mercury Magazine, Where Criss Angel dares to thread, Len Sousa, May 31st 2006
↑  Happynews.com, Magician Criss Angel in new Cirque show, Ryan Nakashima, March 22nd 2007
| --- | --- |
בקרת זהויות :  GND: 133359662  ISNI: 0000 0000 4053 0082  LCCN: n2006092997  MusicBrainz: 06cbaecf-fb0d-4fa3-aba4-b73e4876a480  VIAF: 28258126   WorldCat (עם VIAF): 28258126
כחול-זים

| כחול-זים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Centrarchiformes
תת־סדרה:: Centrarchoidei
משפחה:: חמנוניים
סוג:: Lepomis
מין:: כחול-זים
שם מדעי
 Lepomis macrochirus ‏רפינסק, 1810
תחום תפוצה


כחול-זים (שם מדעי: Lepomis macrochirus) הוא מין של דג טורף ממשפחת החמנוניים. הוא חי בנחלים, נהרות, אגמים, בריכות וביצות בארצות הברית שממזרח להרי הרוקי. תפוצתם היא לרוב במזרח ארצות הברית שבין וירג'יניה לפלורידה ומערבה עד לטקסס וצפון מקסיקו. מין זה גם הופץ לאורך צפון אמריקה, אירופה, דרום אפריקה, זימבבואה, יפן, דרום אמריקה וכמה מדינות באוקיאניה.
לדג זה גוני ירוק בהיר-צהבהב המורכב מכרומטופורים על קשקשיו, המשתנה מעט בין האוכלוסיות אך מכיל פסים אנכיים בצבע זית כהה והבטן כתומה עד צהובה. הדג בעל אזור אוזן או זימים כחולים, מהם קיבל את שמו. דג זה יכול להגיע לאורך של 30 ס"מ ולמשקל של 2 ק"ג, אם כי נתפס גם דג במשקל 4 ק"ג.
כחול-הזים הוא דג השוכן במים מתוקים רדודים יחסית, בהם הוא יכול להימצא בין צמחי מים שונים ולהתחבא מטורפים. הוא ניזון בדרך ליקוט עם לסתותיו הרחבות ממגוון מזונות הכוללים בעיקר דגים קטנים יותר וחרקי מים. בתורם הם מהווים מזון חשוב למגוון אוכלי דגים שונים כמו אנפות, נחשוניים, סלמוניים, זאבי נהרות, פרקיים גדולים, צבים נשכניים, שלדגיים, עיטמים ולוטרות. הוא נטרף אפילו בידי חמנוניים גדולים יותר.
כחולי-זים הם גם דגי מאכל פופולרים ונפוצים הנידוגים לאורך בריכות רבות. למרות זאת אוכלוסייתם גבוהה והם אינם בסכנה בטבע.
הערות שוליים

↑  כחול-זים באתר הרשימה האדומה של IUCN
| --- | --- |
בקרת זהויות :  NLI: 987007282548005171  LCCN: sh85015106  NDL: 00576996
כדורגל נגד האויב

| --- | --- |
עטיפת הספר
עטיפת הספר
 מידע כללי
 מאת:  סיימון קופר 
 שפת המקור:  אנגלית 
 סוגה:  ספורט
 הוצאה
 תאריך הוצאה:  1994 
 מספר עמודים:  252
 הוצאה בעברית
 הוצאה:  הוצאת חרגול
 תאריך:  יוני 2002
 תרגום:  שאול אדר
 קישורים חיצוניים
 מסת"ב:  מסת"ב 965-7120-18-7
 הספרייה הלאומית:  002237966
 
כדורגל נגד האויב (באנגלית: Football Against The Enemy) הוא ספר שנכתב על ידי הסופר הבריטי סיימון קופר שיצא לאור בשנת 1994 ועוסק במסעו מסביב לעולם בניסיון לפענח את הקשר המיוחד בין משחק הכדורגל לתהליכים פוליטיים, מדיניים, כלכליים וחברתיים ברחבי העולם.
הספר הוא ספר תיעודי שעלילתו מתפרסת על פני שנתיים תמימות. במהלך המסע פוגש קופר דמויות מרחבי העולם שקשורות בדרך כזו או אחרת לפן אחר של כדורגל.
השאלה המרכזית שניצבת במרכז המסע היא כיצד היסטוריה ואופי לאומי של מדינה מסוימת או חברה מסוימת משפיע על האופן בו משחקים בה כדורגל. שאלה נוספת שחוזרת ועולה במהלך הסיפור היא כיצד הכדורגל משפיעה על כל חברה ומדינה.
כריסטיאן סינדינג

| --- | --- |

 לידה:  11 בינואר 1856 קונגסברג, נורווגיה 
 פטירה:  3 בדצמבר 1941 (בגיל 85) אוסלו, נורווגיה 
 שם לידה:  Christian August Sinding 
 מוקד פעילות:  נורווגיה 
 מקום לימודים:  בית הספר הגבוה למוזיקה ולתיאטרון בלייפציג 
 סוגה:  אופרה, סימפוניה 
 שפה מועדפת:  נורווגית 
 כלי נגינה:  כינור 
 בן או בת זוג:  Augusta Gade (2 בנובמבר 1898–?) 
 פרסים והוקרה:  מסדר אולף הקדוש 
 פרופיל ב-IMDb
 
כריסטיאן סינדינג, 1913
כריסטיאן סינדינג (בנורווגית: Christian Sinding;‏ 11 בינואר 1856 - 3 בדצמבר 1941), היה מלחין נורווגי.
ביוגרפיה

סינדינג החל ללמוד מוזיקה בכריסטיאניה (כיום אוסלו) ב-1874 נסע להמשך לימודים בקונסרבטוריון של לייפציג כמו בן ארצו אדוורד גריג לפניו.
הוא נשאר בגרמניה במשך קרוב ל-50 שנה. המוזיקה שלו הושפעה מרוברט שומאן, פרנץ ליסט ריכרד שטראוס ווגנר. בניגוד לגריג הוא לא הטמיע בה הרבה אלמנטים נורווגים. בכל זאת הכירה בו הממשלה הנורווגית כקומפוזיטור לאומי נורווגי, ממשיך דרכו של גריג והעניקה לו מלגת מחייה קבועה עד לסוף ימיו.
בשנים 1920–1921 לימד קומפוזיציה בבית הספר איסטמן למוזיקה ברוצ'סטר, ארצות הברית. לאחר מכן התיישב באוסלו עד למותו.
בשנת 1941, מספר שבועות לפני מותו, הצטרף למפלגה הנאצית בנורווגיה, הנאשונל סמלינג. עקב זה הוא הוחרם בתקשורת הנורווגית לאחר המלחמה. נסיבות הצטרפותו למפלגה לא ברורות. הוא היה מבוגר מאוד וסבל מדמנציה ידוע שדיבר בתחילה נגד הכיבוש ובעד זכויות מוזיקאים יהודים. הנאצים נצלו את הצטרפותו לשם תעמולה היות שהוא היה פופולרי בגרמניה ונורווגיה לפני מלחמת העולם השנייה.
יצירותיו

סינדינג חיבר יצירות לפסנתר, ארבע סימפוניות, שלושה קונצ'רטי לכינור, קונצ'רטו לפסנתר, מוזיקה קאמרית, אופרה -"ההר הקדוש" (1914), שירים ויצירות למקהלה.
מכל יצירותיו מוכר בעיקר הקטע לפסנתר רחשי אביב (באנגלית - Rusle of spring, ‏ בגרמנית - Frülingsrauschen) שהוא הקטע השלישי מתוך 6 קטעים לפסנתר אופוס 32 שנכתבו ב-1896. המנגינה מנוגנת ביד שמאל ואילו יד ימין מנגנת ארפג'ו המזכיר את רחשי העלים, מפלי מים זורמים ומעוף הפרפרים באביב. הקטע אהוב על פסנתרנים ברחבי העולם. סינדינג שייך למלחינים הידועים בעולם בזכות יצירה אחת.
הערות שוליים

↑  קנת וואלרי מקליש:מוזיקה קלאסית מדרין למאזין, עמ'197, הוצאת אחיאסף, 1994
| --- | --- |
בקרת זהויות :  NLI: 987007271070605171  PLWABN: 9810641147105606  BIBSYS: 90214708  BNE: XX1123098  BnF: cb14836602h (data)  CiNii: DA09109337  GND: 117401234  ISNI: 0000 0001 0909 593X  KulturNav: 462774b8-3d39-4c32-bcf9-bd30b064d226  LCCN: n79068657  LNB: 000156026  MusicBrainz: c591f75a-2e95-4863-b472-98d564a0b015  NKC: jn20021119002  NLA: 36176103  NLG: 233827  NLK: KAC199625429  NSK: 000440849  NTA: 074947486  SELIBR: 296704  SNAC: w6ws92j7  SUDOC: 058663304  Trove: 1224392  VIAF: 64273550   WorldCat (עם VIAF): 64273550
ישיבת תל אביב

| --- | --- |

מבנה ישיבת תל אביב. משמש כיום את בית ספר אנקורי
 ישיבה
 מייסדים:  שלמה הכהן אהרונסון 
 מיקום
 מדינה:  ישראל ישראל
 
ישיבת תל אביב הייתה ישיבה לגילאי 10-14 שהוקמה על ידי הרב שלמה הכהן אהרונסון. הישיבה התייחדה כישיבה הראשונה בארץ ישראל בה שפת ההוראה הייתה עברית ושבה שילבו לימודי חול עם לימודי הקודש. הישיבה הייתה למודל להקמת כיתות ישיבתיות בתוך החינוך הממלכתי דתי.
היסטוריה

ישיבת תל אביב הוקמה על ידי הרב שלמה אהרנסון והרב זאב גולד ואגודת "תורה" שליד בית הכנסת הגדול של תל אביב. בשנים 1927-1928 למדו בישיבה כ-33 תלמידים בשלוש כיתות. בימי הרב אהרנסון והרב עמיאל נקבעה שבת פרשת נשא כשבת לאיסוף כספים עבור הישיבה, שבה כל התרומות של העולים לתורה נתרמו לישיבה.
כשנתמנה הרב עמיאל לרבה של תל אביב הוא ביקש להרחיב את הישיבה לכלול כיתות יותר גבוהות, אולם הנהלת הישיבה חששה לקחת על עצמה עול כזה וישיבת היישוב החדש הוקמה כמוסד נפרד. בשנת 1939 הוחלט על איחוד ישיבת תל אביב עם ישיבת היישוב החדש וישיבת תל אביב הייתה לסניף של ישיבת היישוב החדש. בשנת 1939 למדו בישיבה כ-110 תלמידים בארבע כיתות, שלכל אחת הייתה ר"מ. כן היו שישה מורים ללימודי חול במשרה חלקית. בשנות ה-60 הייתה ישיבת תל אביב בית ספר על אזורי בתוך החינוך הממלכתי דתי. הלימודים בה נמשכו מ-7 בבוקר על 5 אחר הצהריים, חמש שעות לימוד בבוקר במקצועות קודש ו-4 שעות אחר הצהריים בלימודי חול. בשנות ה-60 הובא הישיבה כדגם להקמת כיתות ישיבתיות בתוך החינוך הממלכתי דתי.
מבנה הישיבה

הלימודים בישיבה התקיימו בבית הכנסת הגדול ברחוב אלנבי. בשנות ה-30 נתקבל מגרש להקמת מבנה לבית הספר ברחוב טרומפלדור בצמוד לבית הכנסת "נחלת יצחק". בעקבות פטירתו של הרב אהרנסון הוחלט שהמבנה ייקרא על שמו. ב-15 במרץ 1936 הונח אבן פינה למבנה. במהלך שנות ה-30 הוקם שלד על המגרש, אולם בהיעדר אמצעים לסיימו הוא נשאר נטוש עד שנחנכה קומה אחת במרץ 1941 והלימודים הועברו לבניין החדש וישיבת היישוב החדש עברה לבית הכנסת הגדול.
בשנות ה-60 השתכן בבניין של הישיבה כולל "שבט מיהודה" של הרב אונטרמן. לימים עברה ישיבת תל אביב למבנה צמוד לישיבת היישוב החדש. במבנה ברחוב טרומפלדור שוכן בית ספר של רשת החינוך אנקורי.
צוות הישיבה

בשנת 1927 עמד בראש הישיבה הרב מאיר בן הרב אלחנן ברלין שהיה לפני כן רב קהילה ברוסיה, המשגיח היה הרב אליהו דב ברקובסקי וכר"מים כיהנו פרידמן וכרמלי. 
בשנות ה-40 עמד בראש הישיבה הרב דב כץ ולצדו לימדו הרב דב לאפין והרב אריה פאריז. בשנות ה-60 עמד הרב פריז בראש הישיבה.
המשגיח בישיבה בין השנים 1935-1925 היה הרב אליהו דב ברקובסקי, שגם הכניס בישיבה סדרים חדשים.
הערות שוליים

↑  אגודת תורה - תקנות האגודה, דואר היום, 29 ביוני 1924
↑  אגודת תורה וישיבת תל אביב בתל אביב, דואר היום, 30 בספטמבר 1927
אגודת תורה וישיבת תל אביב, דואר היום, 25 בספטמבר 1928
↑  לטובת ישיבת תל אביב, דואר היום, 28 במאי 1928
↑  זכרו ישיבת תל אביב, הצופה, 3 ביוני 1938
↑  איחוד ישיבת תל אביב עם ישיבת היישוב החדש, הצופה, 26 במאי 1939
↑  קרן סטיפנדיות לתלמידים בישיבת הרב עמיאל זצ"ל, הצופה, 5 באוקטובר 1956
1 2  יעקב רמון, ישיבה של הרב אהרנסון ז"ל, הַבֹּקֶר, 12 במרץ 1939
↑  יעקב אבן חן, ממלכת התורה של תל־אביב, הצופה, 21 בפברואר 1963
↑  אברהם יצחק ברומברג, ישיבות יסודיות בלי פנימיות, הצופה, 2 בפברואר 1962
אברהם יצחק ברומברג, כיתות ישיבתיות בב"ס ממלכתיים דתיים, הצופה, 9 בספטמבר 1962
↑  לכל חובבי התורה, דואר היום, 2 ביולי 1935
↑  ישיבת תל אביב לזכר הרב אהרנסון ז"ל,  הירדן, 9 באפריל 1935
↑  תל אביב, דואר היום, 15 במרץ 1936
↑  הבו מקום לתורה!, הצופה, 29 בפברואר 1940
↑  חנוכת הבנין של ישיבת תל אביב ע"ש הרב אהרנסון ז"ל, הצופה, 20 במרץ 1941
↑  סיום מחזור בישיבת תל אביב, הצופה, 21 ביולי 1941
↑  חיים נחתומי, החינוך התורני בתל־אביב, הצופה, 22 במאי 1969
↑  מכתבים למערכת, דואר היום, 18 במאי 1927
↑  בישיבת תל אביב, הצופה, 13 בספטמבר 1943
חגיגת סיום הלימודים בישיבת תל אביב, הצופה, 24 ביולי 1946
↑  40 שנה לישיבת תל אביב, הצופה, 30 במרץ 1969
כרמן ג'ונס

| --- | --- |

כרזת הסרט
 מבוסס על:  הנובלה "כרמן" של פרוספר מרימה
 בימוי:  אוטו פרמינגר 
 הופק בידי:  אוטו פרמינגר
 תסריט:  הארי קליינר 
 עריכה:  לואיס ר. לופלר 
 שחקנים ראשיים:  דורותי דנדרידג'   הארי בלפונטה
 מוזיקה:  ז'ורז' ביזה
 צילום:  סאם ליוויט 
 מדינה:  ארצות הברית 
 חברת הפקה:  Otto Preminger Film 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  28 באוקטובר 1954
 משך הקרנה:  105 דק' 
 שפת הסרט:  אנגלית 
 סוגה:  סרט רומנטי, סרט מוזיקלי, סרט דרמה, סרט המבוסס על יצירה ספרותית 
 תקציב:  $750,000
 הכנסות:  $9,812,000
 פרסים:  פרס גלובוס הזהב לכוכב החדש של השנה - שחקן  פרס גלובוס הזהב לסרט הטוב ביותר - קומדיה או מוזיקלי (אוטו פרמינגר) 
 דף הסרט ב־IMDb
 
כרמן ג'ונס (באנגלית: Carmen Jones) הוא סרט מוזיקלי אמריקאי משנת 1954 בבימויו של אוטו פרמינגר. תסריט הסרט נכתב על ידי הארי קליינר ומבוסס על מחזה בעל אותו שם של אוסקר המרשטיין משנת 1943 שהושפע מהנובלה "כרמן" של פרוספר מרימה. בסרט משחקים: דורותי דנדרידג', הארי בלפונטה ופרל ביילי. דנדריג' הייתה מועמדת לפרס אוסקר לשחקנית הטובה ביותר וכך הפכה להיות השחקנית האפרו-אמריקאית הראשונה שהגיעה להישג זה.
ב-1992, נבחר הסרט לשימור בארכיון הסרטים הלאומי של ארצות הברית על ידי ספריית הקונגרס עקב תרומתו לקולנוע.
צוות שחקנים

דורותי דנדרידג' - כרמן ג'ונס, שירתה מדובבת על ידי מרילין הורן
הארי בלפונטה - ג'ו, שירתו מדובבת על ידי לאברן הטרשסון
פרל ביילי - פרנקי
אולגה ג'יימס - סינדי לו
ג'ו אדמס - הסקי מילר, שירתו מדובבת על ידי מרווין יוז
ברוק פטרס - בראון
רוי גלן - ראם דניאלס
דיאן קארול - מירט, שירתה מדובבת על ידי ברנסי פיטרסון
מאדאם סול-טה-ואן - הגר, סבתה של כרמן
הפקה

במאי הסרט אוטו פרמינגר התקשה למצוא אולפן שיסכים לקחת את התסריט. לסוף, דריל זאנוק מאולפני פוקס המאה ה-20 הציע לו תקציב לסרט. פרמינגר שינה במקצת את תסריט הסרט כדי שלא יגרום לזלזול בשחקנים האפרו-אמריקאים.
פרסים ומועמדויות

הסרט זכה בפרס גלובוס הזהב לסרט הטוב ביותר - קומדיה או מוזיקלי. בנוסף הסרט היה מועמד לפרס באפט"א לסרט הטוב ביותר, אך הוא הפסיד לסרט "ריצ'רד השלישי".
דורותי דנדרידג' הייתה מועמדת לפרס אוסקר לשחקנית הטובה ביותר, אך היא הפסידה לגרייס קלי מהסרט "נערת הכפר". בנוסף היא הייתה מועמדת לפרס באפט"א לשחקנית הזרה הטובה ביותר, אך היא הפסידה לבטסי בלייר מהסרט "מרטי".
הסרט זכה בפרס מיוחד בפסטיבל הסרטים הבינלאומי בברלין החמישי. בנוסף הסרט זכה בפרס בפסטיבל הסרטים הבינלאומי בלוקרנו.
הרשל ברוק גילברט היה מועמד לפרס אוסקר לפסקול המקורי הטוב ביותר, אך הוא הפסיד לסול צ'אפלין ולאדולף דויטש מהסרט "שבע כלות לשבעה אחים".
מופיעת הדראג האייקונית מניו זילנד, כרמן רופה, בחרה בשמה על שם הדמות בגילומה של דורותי דנדרידג'.
כריס אנדרסון (יזם)

| --- | --- |

 לידה:  1957 (בן 67 בערך) פקיסטן 
 מדינה:  הממלכה המאוחדת 
 השכלה:  אוניברסיטת אוקספורד  Monkton Combe School  Woodstock School 
 בן או בת זוג:  ג'קלין נובוגרץ 
 פרסים והוקרה:  מדליית בנג'מין פרנקלין (2015) 
 אתר רשמי
 
כריס אנדרסון (נולד בשנת 1957) הוא איש עסקים בריטי–אמריקאי, המכהן כיושב ראש TED, ארגון ללא מטרות רווח המספק שיחות מבוססות רעיון ומארח כנס שנתי בוונקובר, קולומביה הבריטית, קנדה. בעבר ייסד את Future Publishing (אנ').
ילדותו

אנדרסון נולד להורים בריטים בפקיסטן בשנת 1957. אביו היה "מנתח עיניים ונוצרי אוונגליסטי", וניהל בית חולים נייד באזורים כפריים בפקיסטן, הודו ואפגניסטן. יש לו שתי אחיות, והוא הילד האמצעי.
הוא למד בבית הספר Woodstock (אנ') בהרי ההימלאיה של מוסורי, אוטראקהאנד, הודו, לפני שעבר לבית הספר Monkton Combe (אנ'), פנימייה בבאת', אנגליה.
באוניברסיטת אוקספורד למד אנדרסון לראשונה פיזיקה. הוא עבר ללמוד פילוסופיה, מדע המדינה וכלכלה וסיים את לימודיו בשנת 1978.
קריירה

אנדרסון החל בקריירה בעיתונאות, בעבודה בעיתונים וברדיו. הוא הפיק שירות חדשות עולמי בסיישל.
לאחר שחזר בשנת 1984 לבריטניה, אנדרסון נשבה במהפכת המחשבים הביתיים. הוא הפך לעורך בשני מגזיני המחשבים המוקדמים בבריטניה, Personal Computer Games (אנ') ו־Zzap!64 (אנ'). שנה לאחר מכן הקים את "עתיד הוצאה לאור" (Future Publishing) בהלוואה בנקאית בסך 25,000 דולר. החברה החדשה התמקדה בתחילה בפרסומי מומחיות במחשבים, אך בסופו של דבר הוא הרחיב אותה לתחומים אחרים כמו רכיבה על אופניים, מוזיקה, משחקי וידאו, טכנולוגיה ועיצוב. היא הכפילה את גודלה מדי שנה במשך שבע שנים.
בשנת 1994 עבר אנדרסון לארצות הברית. שם הוא פיתח את Imagine Media, מפרסם מגזין Business 2.0 (אנ') ויוצר אתר המשתמשים הפופולרי במשחקי הווידאו IGN. אנדרסון מיזג בסופו של דבר את "Imagine" ו"עתיד", כשהוא לוקח את הציבור המשותף בלונדון בשנת 1999, בשם Future US (אנ'). בשיאה, פרסמה 150 מגזינים ואתרי אינטרנט והעסיקה 2,000 עובדים.
בהתבסס על הצלחה כלכלית זו, הקים נדרסון ארגון פרטי למוסדות ללא כוונות רווח, Sapling Foundation (אנ'). הוא רצה למצוא דרכים חדשות להתמודד עם סוגיות גלובליות קשות באמצעות מדיה, טכנולוגיה, יזמות ורעיונות.
קריירה > TED

בשנת 2001 רכשה הקרן את ועידת TED, שהייתה אז ועידה שנתיות בתחומי הטכנולוגיה, הבידור והעיצוב, שהתקיימה במונטריי, קליפורניה. אנדרסון עזב את "עתיד", על מנת לעבוד במשרה מלאה ב־TED.
הוא הרחיב את כמות הנושאים בכנס, ביניהם מדע, תרבות, אקדמיה, וסוגיות עולמיות מרכזיות. הוא הוסיף תוכנית עמיתים, המונה כיום כ־400 בוגרים. הוא גם הקים את פרס ה־TED, המעניק לזוכים מיליון דולר כדי לתמוך ב"משאלה האחת שלהם שתשנה את העולם".
בשנת 2006, TED ניסתה לפרסם כמה מהשיחות שלה באינטרנט. ההצלחה הוויראלית עודדה את אנדרסון לפתח את הארגון כיוזמה תקשורתית עולמית המוקדשת ל"רעיונות שכדאי להפיץ". ביוני 2015 פרסם הארגון 2,000 שיחות באינטרנט. השיחות ניתנות לצפייה ללא תשלום. באמצעות פרויקט קשור הם תורגמו ליותר ממאה שפות בעזרת אלפי מתנדבים מרחבי העולם. הצפייה גדלה לכמיליארד צפיות בשנה.
המשך אסטרטגיה של "פתיחות רדיקלית", בשנת 2009 הציג אנדרסון את יוזמת TEDx. ארגון TED מספק רישיונות בחינם לארגונים מקומיים שרוצים לארגן אירועים דמויי TED משלהם. הדרישות הן שעל הדוברים להופיע בחינם, והאירועים צריכים להיות ללא מטרות רווח, עם שיחות שפורסמו ל- TED דרך Commons Media. יותר מ־10,000 אירועים כאלה נערכו, שהניבו ארכיון של 100,000 שיחות TEDx.
שלוש שנים לאחר מכן הושקה תוכנית TED-Ed (קיצור של Education – חינוך). התוכנית מציעה סרטונים וכלים חינוכיים בחינם לתלמידים ומורים.
במאי 2016 פרסם אנדרסון ספר שכותרתו "המדריך הרשמי של TED לדיבור בפני קהל" (בשפת המקור: TED Talks: The Official TED Guide to Public Speaking; שיחות TED: המדריך הרשמי של TED לדיבור פומבי) המציע טיפים ועצות לדיבור בציבור. הספר הפך לרב מכר של ניו יורק טיימס. הספר תורגם לעברית בידי ניצן לפידות, ויצא לאור בהוצאת מודן באותה השנה.
באפריל 2018, חשף שדרוג גדול לפרס TED, שכותרתו "הפרויקט הנועז". הוא מבקש לגייס מימון משמעותי לפרויקטים פילנתרופיים נועזים.
חיים אישיים

אנדרסון נשוי ללוסי אוונס. יחד נולדו להם שלוש בנות לפני גירושיהם. הבכורה, זואי, נפטרה בשנת 2010 בגיל 24, מהרעלת פחמן חד-חמצני.
בשנת 2008 התחתן אנדרסון עם ג'קלין נובוגרץ, המייסדת והמנכ"לית של Acumen (אנ'), ארגון שחלוץ בהשקעה בהשפעה חברתית.
הערות שוליים

1 2 3 4 5 6  "Profile: Chris Anderson – TED Curator". Speaker Page. TED.com. נבדק ב-10 במאי 2014. {{cite web}}:  (עזרה)
1 2 3 4    Mick Brown, ‏'I was losing $1 million a day, every day for 18 months': Meet Chris Anderson, the man behind TED talks, The Telegraph, 29 April 2016
↑  "Chris Anderson '74". Woodstock. נבדק ב-9 באוגוסט 2018. {{cite web}}:  (עזרה)
↑  "Distinguished Alumni of Woodstock School – 2008 Chris Anderson '74". Woodstockschool.in. Woodstock School. אורכב מ-המקור ב-12 באוקטובר 2013. נבדק ב-12 באוגוסט 2014. {{cite web}}:  (עזרה)(הקישור אינו פעיל, 6.9.2019)
↑  "The History of Zzap!64". www.zzap64.co.uk. נבדק ב-2018-10-26.
↑  "out-of-print archive • Retro Future". www.outofprintarchive.com. נבדק ב-2018-10-26.
↑  "TED Fellows Program". www.ted.com (באנגלית). נבדק ב-2018-10-26.
↑  "TED Prize". www.ted.com (באנגלית). נבדק ב-2018-10-26.
↑  "The TED Talks library, now 2,000 talks strong". TED Blog (באנגלית אמריקאית). 2015-06-16. נבדק ב-2018-10-26.
1 2  "History of TED". www.ted.com (באנגלית). נבדק ב-2018-10-26.
↑  "TED Translators". www.ted.com (באנגלית). נבדק ב-2018-10-26.
↑  "No, His Name Is Not Ted" (באנגלית). נבדק ב-2018-10-26.
↑  "TEDx | Event Listing | TED|website=www.ted.com|language=en|accessdate=2018-10-26".
↑  "Achievement unlocked: TEDx celebrates 100,000 talks!". TED Blog (באנגלית אמריקאית). 2017-10-19. נבדק ב-2018-10-26.
↑  "Lessons Worth Sharing". TED-Ed (באנגלית). נבדק ב-2018-10-26.
↑  "Advice, How-To & Miscellaneous Books - Best Sellers - May 22, 2016 - The New York Times" (באנגלית). נבדק ב-2018-10-26.
↑  "Announcing ... The Audacious Project". www.linkedin.com (באנגלית). נבדק ב-2018-10-31.
↑  "A new initiative for launching big, audacious ideas". TED Blog (באנגלית אמריקאית). 2018-04-04. נבדק ב-2018-10-31.
↑   Plumber jailed after boiler killed millionaire's daughter, The Telegraph, 17 April 2012
↑  Tribute to daughter 'poisoned by carbon monoxide', bbc.co.uk, 31 January 2011; accessed 9 August 2015.
↑  "World's Greatest Leaders: 9 dynamic duos". Fortune (באנגלית). נבדק ב-2018-10-26.
| --- | --- |
בקרת זהויות :  PLWABN: 9811286645505606  BIBSYS: 1498562805459  BnF: cb17115384d (data)  GND: 1124478051  ISNI: 0000 0000 3412 4184  LCCN: n2015073858  LNB: 000262358  NDL: 001240213  NKC: osa2016920664  NLK: KAC201617368  NTA: 402440846  SUDOC: 194875849  VIAF: 63380457   WorldCat (עם VIAF): 63380457
ישראל דוריון

ד"ר ישראל דוריון, המוכר גם בשם העט ב. עינן (14 ביולי 1908 - 27 באוגוסט 1992) היה מראשוני שיטת הרפואה התזונתית והטבעונות בארץ ישראל של היישוב הישן, וממציא לחם עינן, יליד צ'כוסלובקיה.
ד"ר ישראל דוריון מעטיפת ספרו "הטבעונות הלכה למעשה"
ילדותו ובגרותו

בילדותו קיבל חינוך יהודי תורני וחינוך כללי, בהמשך חייו למד בישיבות שונות בטרנסילבניה ופרנקפורט, כמו כן למד באוניברסיטאות העברית בירושלים, ובאוניברסיטת גיסן בגרמניה.
פעילות ציונית וחברתית

פעל בארגון "חלוץ המזרחי" ובארגון "תורה ועבודה",
עלה לארץ בשנת 1934, היה פעיל ותומך נלהב בשיטתו החברתית-כלכלית שמכונה "פופר לינקאוס" (על-שם יוסף פופר לינקאוס), הוציא מספר ספרים בעקבות דיונים והחלפת מכתבים שניהל עם אלברט איינשטיין וזיגמונד פרויד, מתוך מכתבים אלו נולדו הספרים "ממלכת לינקאוס" ו"פופר לינקאוס" שעיקרם היה תוכנית כלכלית למחיה תמורת עבודה במסגרת ופיקוח ממשלתיים.
מספר שנים שימש כעיתונאי כותב-טורים בעיתון "הצופה".
מעבר לגישה טבעונית

החל משנת 1948 היה לטבעוני, פרסם ספרים רבים בנושא תזונה והשפעתה על גוף האדם, דרכי רפואה ומניעת מחלות על ידי מזון חי וטבעי. מאז פיתח תורות תזונה ורפואה טבעונית, רוב תורותיו ושיטותיו התבססו על טהרת הצמחונות בדגש על התנגדות גדולה לאכילת מוצרי בשר וחלב פרה ומזון מעובד-מתועש (חיטה לבנה, סוכר לבן).
ספרים שכתב

ממלכת לינקאוס - 1939
יסודות הבריאות - 1956
האיש משה - 1946
מזון חי לתינוק ולילד - 1964
הטבעונות הלכה למעשה - 1980
פופר לינקאוס ("הקץ לעוני") 1981
רעיונות ופיתוחים מרכזיים-תזונה ובריאות

לחם עינן
מזון מלא
חיטה טרום נבוטה
הבשר כגורם מחלות וליקויים
נזקי החיטה הלבנה
לחם מלא
חשיבות ואופן לעיסת מזון
נזקי חלב הפרה
טחינה עינן
צום רפואי
רעיונות ופיתוחים מרכזיים-כלכלה וחברה

פופר לינקאוס
מחיית מינימום
'צבא' עבודה בתמורה לדמי מחייה ממשלתיים
חיים אישיים

בנו הוא הסופר דוד דוריון.
ארכיונו האישי שמור בספרייה הלאומית.
הערות שוליים

↑  ארכיון ישראל דוריון שמספרו Arc. 4* 1700, באתר הספרייה הלאומית.
| --- | --- |
בקרת זהויות :  NLI: 987007310318705171  BnF: cb12602643w (data)  GND: 137000790  ISNI: 0000 0000 7834 834X  LCCN: n88232226  VIAF: 64124744   WorldCat (עם VIAF): 64124744